31994R1470
L 159/14
JURNALUL OFÍCIAL AL UNIUNII EUROPENE
REGULAMENTUL (CE) NR. 1470/94 AL COMISIEI
din 27 iunie 1994
de instituire a unor contingente cantitative la import pentru produsele textile din categoria 160 originare din Republica Populară Chineză și de modificare a anexelor IV și V la Regulamentul (CE) nr. 517/94 al Consiliului privind regimul comun aplicabil importurilor de produse textile din anumite țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 517/94 al Consiliului din 7 martie 1994 privind regimul comun aplicabil importurilor de produse textile din anumite țări terțe, care nu sunt reglementate de acorduri, protocoale sau alte înțelegeri bilaterale sau de alte regimuri comunitare specifice de import (1), în special articolul 3 alineatul (3) și alineatul (5) coroborat cu articolul 25 alineatul (4),
întrucât articolul 3 alineatul (3) din Regulamentul (CE) nr. 517/94 prevede că produsele textile menționate în anexa V originare din țările enumerate pot fi importate numai în cazul în care s-a stabilit o limită cantitativă anuală în conformitate cu procedura corespunzătoare prevăzută la articolul 25;
întrucât un stat membru a solicitat Comisiei să instituie un contingent cantitativ la import pentru produsele din categoria 160 originare din Republica Populară Chineză pentru a satisface anumite cerințe de piață; întrucât comitetul instituit prin articolul 25 a considerat, în urma unor discuții și având în vedere situația industriei comunitare, că este necesar să stabilească la 30 de tone limita anuală cantitativă care urmează să fie impusă, de la data intrării în vigoare a prezentului regulament, pentru importurile în Comunitate de produse din categoria 160 originare din Republica Populară Chineză; întrucât, prin urmare, este necesar să se modifice anexele IV și V la Regulamentul (CE) nr. 517/94 al Consiliului și să se prevadă, din considerente de securitate juridică, că gestionarea contingentului se va face în conformitate cu procedura stabilită la articolul 17 din respectivul regulament;
întrucât măsurile prevăzute de prezentul regulament sunt în conformitate cu avizul comitetului instituit prin Regulamentul (CE) nr. 517/94,
ADOPTĂ PREZENTUL REGULAMENT:
Articolul 1
Importurile în Comunitate de produse textile din categoria 160 originare din Republica Populară Chineză sunt supuse unei limite cantitative anuale de 30 tone, care urmează să fie gestionată în conformitate cu procedura prevăzută la articolul 17 din Regulamentul nr. 517/94 al Consiliului.
Articolul 2
Anexele IV și V la Regulamentul nr. 517/94 al Consiliului se modifică în conformitate cu anexa la prezentul regulament.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 iunie 1994.